Õhtusöök oli muljeterohke. Siinne kolleeg oli korraldanud meile Norra traditsioonilise jõulusöömaaja - nii et ma nüüd tean, mis asi on lutefisk- kohutavast kirjeldusest hoolimata on see tegelikult maitsev, ehkki esimesel suutäiel mõnevõrra ootamatu sültjas ja natuke nagu pooltoores kalaroog. Samuti oli üllatav süüa kala koos praetud singiga - aga see ja kartul, sinep ja vist hernestest puder kokku moodustasid vägagi nauditava maitsebuketi. No ja muidugi kuulus asja juurde pits akvaviiti (ohjah, armastamata nii köömneid kui aniisi sain selle pitsiga küll hakkama, aga vaevaliselt) ja õlut… Magustoidu saabumise ajaks olin end juba oimetuks söönud, nii et see kreemjas maius koos sorbetiga sai küll söödud, aga nautida oli juba raske…